Θεσσαλονίκη, 20/03/2025

**Η Lidl Ελλάς και η We4All επεκτείνουν τη στρατηγική τους συνεργασία για ένα βιώσιμο μέλλον**

**Η Lidl Ελλάς ανανεώνει για δεύτερη συνεχή χρονιά τη χορηγία της προς την We4All, ενισχύοντας δράσεις αναδάσωσης, περιβαλλοντικής εκπαίδευσης και βιώσιμης ανάπτυξης, στο πλαίσιο της στρατηγικής της για ένα πιο πράσινο και υγιές μέλλον.**

Με σταθερή δέσμευση προς τη βιωσιμότητα και την περιβαλλοντική υπευθυνότητα, η **Lidl Ελλάς** συνεχίζει δυναμικά τη συνεργασία της με την **We4All**, έναν διεθνή μη κερδοσκοπικό οργανισμό που ιδρύθηκε το 2018, με στόχο την αποκατάσταση και προστασία του φυσικού περιβάλλοντος. Μέσω αυτής της συνεργασίας, η εταιρεία υλοποιεί **στοχευμένες ενέργειες** που ενισχύουν την **αναδάσωση**, την **περιβαλλοντική ευαισθητοποίηση** και την **εκπαίδευση**, συμβάλλοντας ενεργά στην προστασία του πλανήτη. Από την έναρξη της συνεργασίας, έχουν φυτευτεί συνολικά **16.700 δένδρα**, ενισχύοντας τις προσπάθειες για ένα πιο πράσινο και βιώσιμο μέλλον.

Στο πλαίσιο της συνεργασίας, το 2024, η **Lidl Ελλάς** πραγματοποίησε πληθώρα πρωτοβουλιών με τη συμμετοχή εργαζομένων και εθελοντών, καταγράφοντας σημαντικό περιβαλλοντικό αποτύπωμα:

* **Δενδροφύτευση**: Φυτεύτηκαν συνολικά 6.700 νέα δενδρύλλια σε περιοχές που έχρηζαν αναδάσωσης.
* **Δράση στον Έβρο:** Στην κοινότητα Φερών Αλεξανδρούπολης, 41 συνεργάτες της Lidl Ελλάς συνέβαλαν στην αποκατάσταση της βιοποικιλότητας και του φυσικού τοπίου.
* **Πυροπροστασία στα Βριλήσσια:** 10 εργαζόμενοι της εταιρείας συμμετείχαν σε εκτεταμένο καθαρισμό περιοχής για την πρόληψη πυρκαγιών.
* **Περιβαλλοντική εκπαίδευση:** Διεξήχθησαν δύο διαδικτυακά σεμινάρια στους συνεργάτες της Lidl Ελλάς με θέμα τη δασική πρόληψη, την πυροπροστασία και τη μείωση της σπατάλης τροφίμων, με τη συμμετοχή 50+ εργαζομένων.
* **Εκπαίδευση μαθητών:** Υλοποιήθηκαν τρεις εκπαιδευτικές δράσεις σε σχολεία, με τη συμμετοχή 109 παιδιών.
* **Δενδροφύτευση στο Εθνικό Πάρκο Δέλτα Αξιού:** Φυτεύτηκαν 100 δέντρα με τη συμβολή 25 συνεργατών της Lidl Ελλάς και παιδιών.
* **1ο Climate Walk στον Λυκαβηττό:** 16 συνεργάτες της εταιρείας συμμετείχαν σε περιπατητική δράση περιβαλλοντικής ευαισθητοποίησης και καθαρισμού.

Συνολικά, **137 συνεργάτες της Lidl Ελλάς** ένωσαν τις δυνάμεις τους, επιβεβαιώνοντας τη σημασία της συλλογικής δράσης για το περιβάλλον.

Η δέσμευση της **Lidl Ελλάς** προς τη βιωσιμότητα αναγνωρίστηκε από την **We4All** με τη διάκριση **Global Defender**, επιβεβαιώνοντας τη συνεισφορά της εταιρείας στη διαμόρφωση ενός βιώσιμου αύριο.

Μέσω της πρωτοβουλίας **«Καλό για τον πλανήτη»** και της στρατηγικής της για την **Προστασία του Κλίματος**, η **Lidl Ελλάς** συνεχίζει να επενδύει σε δράσεις που ενισχύουν την περιβαλλοντική υπευθυνότητα, θέτοντας τη βιώσιμη ανάπτυξη στο επίκεντρο των εταιρικών της αποφάσεων.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

[**tiktok.com/@lidlhellas**](https://www.tiktok.com/@lidlhellas?lang=en)